sv en en en fr de da id sv nb da da da da da da da da nb da da da da da da da da da nb da da en da da en en
Svanholms andet DM i 2013 - Svanholm Cricketklub
Torsdag d. 26. september 2013 kl. 06:48 af Henrik Pfaff
I weekenden vandt Svanholms juniorhold det DM, som AB snuppede fra os sidste år. Så det blev efter megen tumult især hos drengene i foråret på grund af skader – der holdt dem væk fra cricket hele foråret - hos to af de førende ikke noget skidt ungdomsår i betragtning af, at drengene vandt sidste weekend.
Juniorernes sejr skete efter en semifinalekamp mod KB lørdag, hvor Mati Malik i sin næstsidste juniorkamp scorede sit første century. 102 ud af en total på 230. Toke Larsen 31 not out, Mads Henriksen og Hassan Bashir hver 29.
Og så var der lagt op til finale søndag mod arvefjenden AB, som havde vundet deres semifinale mod Køge.
Svanholms ledere søgte at hidse spillerne op ved at bede dem gå ind på AB’s hjemmeside, hvor man kan se en meget lang billedfortælling med alle detaljer fra AB’s sejr sidste år kommenteret af vores gamle stjernespiller Ole Mortensen, der bl.a. bemærkede, at Svanholms spillere sidste år ikke bakkede hinanden op.
Og det må det siges, at de gjorde i år. Det var også nødvendigt, for selvom AB kun indledte med 98 endte det med, at hver eneste udenom kunne give anledning til jubel – så pressede var vi.
Først om AB’s halvleg. Vores forhåbninger i marken var i høj grad bygget op om Mads Henriksens kastning.
Men Mads startede med at smide en bold over hovedet på gærdespilleren og var tydeligvis ikke sig selv. Han kunne ikke stå fast, sagde han. Nye sko ville han dog ikke have.
Mads slår til igen
Så måtte anfører Mati trylle med det forhåndenværende resterende materiale. Hassan Bashir var ikke nær så god som dagen før og Mati gik over til et drenge kasteangreb i form af Saud Munir og Noman Mehmood.
Mati Malik får en ABer stokket ud af keeper Said Alam
Saud fik gjort kål på AB’s drengestar Annique Uddin – flot snuppet i en dyb mid on af Toke Larsen – og Noman holdt den gående med præcis kastning.
AB’s ”star” Fazan Ahmed, der har scoret flere centuries i 1 division, virkede totalt hæmmet og tynget af ansvaret og parerede 73 bolde for at lave 26. AB’s scoringstavle bevægede sig længe næsten ikke. Mati leverede 7 præcise overe for 13 og Saif skabte gennembruddet ved at få Fazan Ahmed grebet af keeper Said Alam, da AB havde 3/80 efter 22 overe. Mads blev bragt tilbage i kasteangrebet og selvom han kastede med sordin rydde han AB’s hale, så AB fra at være 3/80 var all out for 98 på 32 overe, Saif Ahmed offspinnere indbragte ham 3/19 og Mads snuppede 4/16.
Svanholm startede meget forsigtigt og ingen af de 5 første gærdespillere fik noget ud af det (30 ude for 5 på 14 overs) og AB ovenpå trods den magre score. Så mødtes Mads Henriksen og Saif Ahmed i en gærdestand, hvor begge spillede koncentreret, inden Mads blev grebet ud af kasteren ved totalen 57/6 på 23 overs. Svanholms ældre garde var væk, kun drenge- og en lilleputspillere tilbage og AB så ud til at kunne hugge øksen afgørende i Svanholm.
Vores regnskabsfører Kashf samt 1. og 2 holds spillere var med til at bakke juniorerne op
Men Saif Ahmed spillede en meget fin halvleg og scorede 35 på 45 bolde. Han gik først ved totalen 90 og gevinsten var næsten hjemme. Saifs halvleg, der senere viste sig at blive en vinderhalvleg, blev efter kampen belønnet som ”Man of te match” af DCF’s formand Thomas Kentorp, som overrakte Saif et nyt bat. Til sidst battede lilleputten Jonas Henriksen og Hussain Bashir sejren sikkert hjem. Svanholm passerede AB’s total for tabet af 7 gærder og fik dermed revanche for sidste år finale-nederlag til AB.
Saif Ahmed får overrakt Man of te match battet
Mati Malik får overrakt pokalen
Juniorholdet i trappe opstilling
Juniorholdet i standardopstilling. Her består spillerne af Svanholms juniorvindere.
Bagest fra venstre: Mati Malik, anf. Toke Larsen, Mads Henriksen, Hassan Bashir, Azaan Ur-Rehmann, Shais Ahmed, NomanMehmood. Forreste række: Saud Munir, Jonas Henriksen, Said Alam, Hassan Bashir, Saif Ahmed.
Svanholm vandt den af DCF udsatte juniorpokal til ejendom efter at være noteret for 5 gevinster siden den blev indstiftet i 2001. De øvrige klubber, der har aktier i den pokal, er KB (to gange), Herning (to gange), Glostrup og Ishøj hver en gang.
Det var Svanholms 20 junior-DM. Der er spillet om junior-DM siden 1955 og vi vandt for første gang i 1960